Babelscape/SREDFM huggingface dataset:
Γκουντβάρα Ρακάμπ Γκανζ Σαχίμπ

Ο Γκουντβάρα Ρακάμπ Γκανζ Σαχίμπ είναι ένας ιστορικός γκουντβάρα (ιερός ναός) κοντά στο Ινδικό Κοινοβούλιο στην πόλη Νέο Δελχί. Χτίστηκε το 1783, όταν στις 11 Μαρτίου ο στρατιωτικός Σιχ ηγέτης Μπάγκχελ Σινγκ (1730–1802) κατέλαβε το Δελχί και η σύντομη διαμονή του εκεί οδήγησε στην ανοικοδόμηση αρκετών χώρων λατρείας των Σιχ στην πόλη. Ο Γκουντβάρα Ρακάμπ Γκανζ Σαχίμπ σηματοδοτεί το σημείο όπου αποτεφρώθηκε το σώμα του ένατου Σιχ-Γκουρού, Γκουρού Τεγκ Μπαχαντούρ, μετά τη μαρτυρία και την εκτέλεσή του τον Νοέμβριο του 1675, υπό τις διαταγές του Αυτοκράτορα των Μουγκάλ, Αοραντζέμπ. Ο λόγος της εκτέλεσής του ήταν επειδή διαμαρτυρήθηκε ενάντια στον βίαιο εξαναγκασμό των Κασμίρι Πάντιτς να ασπαστούν το Ισλάμ, κάτι το οποίο αρνήθηκε και ο ίδιος να κάνει παραμένοντας πιστός στον Σιχισμό.

Ο Γκουντβάρα ο οποίος είναι χτισμένος στο παλιό χωριό Ραϊσίνα, κοντά στο Ραϊσίνα Χιλ, χρειάστηκε δώδεκα χρόνια για να ολοκληρωθεί. Πριν από αυτό, κοντά στο συγκεκριμένο σημείο είχε χτιστεί ένα τζαμί, αλλά τελικά ο Αυτοκράτορας Σαχ Αλάμ Β΄ επέτρεψε να χτιστεί εκεί ένας γκουντβάρα.

Ο Γκουντβάρα Ρακάμπ Γκανζ Σαχίμπ αποτελεί επίσης την έδρα της Επιτροπής Διαχείρισης των Σιχ Γκουντβάρα στο Δελχί.
Ανδρέας Καρώ

Ο Ανδρέας Καρώ (γενν. 9 Σεπτεμβρίου 1996) είναι Κύπριος ποδοσφαιριστής, ο οποίος αγωνίζεται ως αμυντικός στον Α.Π.Ο.Ε.Λ
Τάντρα

μικρογραφία| Ταντρική τέχνη (από πάνω αριστερά, δεξιόστροφα): Μια ινδική ταντρική θεότητα, βουδιστική ταντρική θεότητα, ταντρική ζωγραφική Τζάιν, τσάκρα Κουνταλίνι, μια γιάντρα και ο Σαϊτσό του 11ου αιώνα - ιδρυτής της παράδοσης του ταντρισμού τεντάι
O Ταντρισμός ( ? Σανσκριτική : तन्त्र, κυριολεκτικά "αργαλειός, υφαντό, σύστημα") υποδηλώνει τις εσωτερικές παραδόσεις του ινδουισμού και του βουδισμού που αναπτύχθηκαν πιθανότατα στα μέσα της 1ης χιλιετίας μ.Χ. Ο όρος "τάντρα", στις ινδικές παραδόσεις, σημαίνει επίσης οποιοδήποτε συστηματικό ευρέως εφαρμόσιμο "κείμενο, θεωρία, σύστημα, μέθοδο, όργανο, τεχνική ή πρακτική". 

Ξεκινώντας από τους πρώτους αιώνες της κοινώς χρονολογούμενης εποχής, προέκυψαν νέα τάντρα που επικεντρώνονταν στον Βισνού, τον Σίβα και τον Σακτί. Στον Βουδισμό, η παράδοση Βατζραγιάνα είναι γνωστή για τις εκτεταμένες ταντρικές ιδέες και πρακτικές της. Οι ταντρικές παραδόσεις του ινδουισμού και του βουδισμού έχουν επηρεάσει άλλες ανατολικές θρησκευτικές παραδόσεις όπως ο Τζαϊνισμός, η παράδοση Μπον του Θιβέτ, ο Ταοϊσμός και η ιαπωνική παράδοση του Σιντοϊσμού. 

Ορισμένες μορφές μη βεδικής λατρείας, όπως η Πούτζα, θεωρούνται ταντρικές στη σύλληψη και τα τελετουργικά τους. Οι ναοί του ινδουισμού σε γενικές γραμμές είναι διακοσμημένοι με ταντρική εικονογράφηση. Τα ινδικά κείμενα που περιγράφουν αυτά τα θέματα ονομάζονται Τάντρα, Άγκαμα ή Σάμχιτα. Η βουδιστική λογοτεχνία του ταντρισμού έχει επηρεάσει τα θιβετιανά έργα τέχνης, τους ιστορικούς ναούς της Ινδίας και τις απεικονίσεις στη Νοτιοανατολική Ασία.
Tesla Cybertruck

Το Tesla Cybertruck είναι επερχόμενο ηλεκτροκίνητο pick-up αυτοκίνητο εξαιρετικά μεγάλων διαστάσεων, μήκους σχεδόν 5,9 μέτρων, από την αμερικανική αυτοκινητοβιομηχανία Tesla, inc. Το Cybertruck αποκαλύφθηκε στης 21 Νοεμβρίου 2019 στο Tesla Design Center δίπλα από τα κεντρικά της Space X, με τις πρώτες παραδόσεις να ξεκινάνε στα τέλη του 2021. Στις 27 Νοεμβρίου 2019, ο Ίλον Μασκ ανακοίνωσε ότι οι προ-παραγγελίες του Cybertruck είχαν πλέον ξεπεράσει τις 250 χιλιάδες. Μάλιστα στις 5 Αυγούστου 2020, απαντώντας σε σχετική ερώτηση στο Twitter, άφησε ανοιχτό το ενδεχόμενο η Tesla να βγάλει στην αγορά, μετά το 2022 - 2023, και ένα μικρότερο pick-up μοντέλο για την ευρωπαϊκή αγορά.

Μέχρι στιγμής έχουν προγραμματιστεί τρεις εκδοχές του Cybertruck: Single Motor RWD (ένας κινητήρας, για την ακρίβεια ηλεκτροκινητήρας, και πίσω κίνηση), Dual Motor AWD (2 ηλεκτροκινητήρες και 4-κίνηση) και Tri Motor AWD (3 ηλεκτροκινητήρες και 4-κίνηση). Όλα τα μοντέλα θα μπουν σε παραγωγή στα τέλη του 2021, με μοναδική εξαίρεση το Single Motor RWD, που θα μπει σε παραγωγή στα τέλη του 2022.

Στην Ευρώπη ωστόσο, σύμφωνα με τον οργανισμό SGS-TÜV, το Cybertruck δεν πληρεί τα κριτήρια παθητικής ασφάλειας του οχήματος, λόγω της άκαμπτης σχεδίασης του αμαξώματος, οπότε δεν δύναται να κυκλοφορήσει στην Ευρωπαϊκή αγορά.
315px|thumb|right|Το μπροστινό μέρος του Cybertruck.
Άμε Νο Ουζούμε

μικρογραφία| Άγαλμα της Ουζούμε
Η Άμε Νο Ουζούμε νο μικότο ( 天宇受売命, 天鈿女命) είναι η θεά της αυγής, της αγάπης και της διασκέδασης στον ιαπωνικό σιντοϊσμό και σύζυγος του θεού Οκάμι. 

Σχετίζεται με την ιστορία της εκλιπούσας θεάς του ήλιου, Αματεράσου. Είναι επίσης γνωστή ως Ομιγιανόμε-νο-οκάμι, ένα "ινάρι κάμι" πιθανώς λόγω της σχέσης της με τον σύζυγό της. 

Ο αδελφός της Αματεράσου, ο θεός της καταιγίδας Σουσάνο, είχε καταστρέψει τους ορυζώνες και τον αργαλειό της και δολοφόνησε μια από τις ακόλουθές της λόγω μιας διαμάχης μεταξύ τους. Με τη σειρά της, η Αματεράσου εξοργίστηκε, αποσύρθηκε σε ένα σπήλαιο και έκλεισε την είσοδό του με ένα τεράστιο βράχο. Η εξαφάνισή της όμως είχε σαν συνέπεια να βυθιστεί ο κόσμος στο σκοτάδι και στην απουσία ζωής. Οι υπόλοιποι θεοί έκαναν τα πάντα για να τη δελεάσουν να βγει έξω, απέτυχαν όμως όλοι εκτός από την Ουζούμε. 

Η έξυπνη Ουζούμε κοντά στην είσοδο του σπηλαίου άρχισε να χορεύει σκίζοντας τα ρούχα της μπροστά στις άλλες θεότητες, που το θεώρησαν τόσο κωμικό που άρχισαν να γελάνε. 

Το γέλιο των θεών για τις γκριμάτσες της προκάλεσε την περιέργεια της Αματεράσου, η οποία μόλις ξεπρόβαλε για λίγο από το σπήλαιο άφησε να φανεί και μια λαμπρή ακτίδα φωτός, το φως της αυγής. Η θεά είδε την ίδια της την αντανάκλαση σε ένα καθρέφτη, που είχε κρεμάσει η Ουζούμε σε ένα δέντρο, κι όταν πλησίασε περισσότερο, οι θεοί την τράβηξαν έξω από το σπήλαιο κι έτσι ξαναγύρισε πίσω στον ουρανό, φωτίζοντας και πάλι τον κόσμο. 

Η Ουζούμε εξακολουθεί να λατρεύεται σήμερα ως κάμι στον σιντοϊσμό. Είναι επίσης γνωστή ως Άμε νο Ουζούμε νο Μικότο. Είναι απεικονίζεται στο κιόγκεν ως Οκάμε, μια γυναίκα που γλεντά με τον αισθησιασμό της.
Σιβάτζι

Ο Σιβάτζι Μπονσλ ο Πρώτος (περ. 1627/1630 - 3 Απριλίου 1680) ήταν ένας Ινδός βασιλιάς-πολεμιστής και μέλος της φυλής Μπονσλ Μάραθα. Ο Σιβάτζι απέσπασε ένα εγκλάβιο από το φτωχό σουλτανάτο Αντιλσάχι της Μπιτζαπούρ, γεγονός που σηματοδότησε τη γένεση της Αυτοκρατορίας των Μαράτα. Το 1674 στέφθηκε επισήμως ως ο "χατραπάτης" (αυτοκράτορας) του βασιλείου του στο Ραϊγκάντ. 

Κατά τη διάρκεια της ζωής του, ο Σιβάτζι ενεπλάκη τόσο σε συμμαχίες όσο και σε εχθροπραξίες με τη Μογγολική αυτοκρατορία της Ινδίας, το σουλτανάτο του Γκολκόντα και το σουλτανάτο της Μπιτζαπούρ, καθώς και με τις ευρωπαϊκές αποικιακές δυνάμεις. Οι στρατιωτικές δυνάμεις του Σιβάτζι διεύρυναν τη σφαίρα επιρροής των Μαράτα, καταλαμβάνοντας υπάρχοντα και χτίζοντας νέα οχυρά, καθώς και χάρη στη συγκρότηση του ναυτικού των Μαράτα. Ο Σιβάτζι καθιέρωσε ένα ικανό και προοδευτικό πολιτικό καθεστώς, με καλά δομημένους διοικητικούς θεσμούς. Αναβίωσε τις αρχαίες ινδικές πολιτικές παραδόσεις και δικαστικές συμβάσεις και προώθησε τη χρήση της γλώσσας μαράτι και των σανσκριτικών, αντί των περσικών, σε κρατικούς θεσμούς όπως το δικαστήριο και η διοίκηση. 

Η δράση του Σιβάτζι ποικίλλει ανάλογα με τον παρατηρητή και την ιστορική στιγμή της εκάστοτε καταγραφής, αλλά πάντως άρχισε να αποκτά αυξημένη σημασία με την εμφάνιση του ινδικού κινήματος ανεξαρτησίας, καθώς πολλοί τον ανέδειξαν σε πρωτο-εθνικιστή και ήρωα των Ινδών. Ιδιαίτερα στη Μαχαράστρα, οι αντιπαραθέσεις σχετικά με την ιστορία και τον ρόλο του έχουν λάβει μεγάλες διαστάσεις, περιλαμβάνοντας μερικές φορές ακόμη και βίαια επεισόδια, καθώς διαφορετικές ομάδες επεδίωξαν να προσδιορίσουν τόσο τον ίδιο τον Σιβάτζι, όσο και την κληρονομιά του.
Τζέιμς Μαράπε

Ο Τζέιμς Μαράπε ("James Marape", 1971-), είναι πολιτικός από την Παπούα Νέα Γουινέα, ο 8ος πρωθυπουργός της χώρας από τον Μάιο του 2019. Από τον Ιούλιο του 2007 είναι βουλευτής στην εκλογική περιφέρεια Τάρι Πόρι Όπεν της επαρχίας Χέλα. Στις 30 Μαΐου 2019 ορίστηκε , εξελέγη και ορκίστηκε ως πρωθυπουργός. Είναι μέλος του Κόμματος Πανγκού από το 2019, έπειτα από την αποχώρηση του Σαμ Μπέιζιλ και την προσχώρησή του από την αντιπολίτευση στην κυβέρνηση. Έχει υπηρετήσει ως υπουργός Παιδείας από το 2008 ως το 2011 και Οικονομικών από το 2011 ως το 2019. Είναι παντρεμένος με την Ρέιτσελ Μαράπε και έχουν έξι παιδιά.
Κυβέρνηση της Ινδίας

Η Κυβέρνηση της Ινδίας (ISO: ) συχνά συντομογραφούμενη στα αγγλικά ως Gol, είναι η ομοσπονδιακή δημοκρατική κυβέρνηση που δημιουργήθηκε από το Σύνταγμα της Ινδίας ως η νομοθετική, εκτελεστική και δικαστική εξουσία της ομοσπονδίας των είκοσι οχτώ πολιτειών και εννέα ενωμένων περιφερειών μιας συνταγματικής δημοκρατίας. Βρίσκεται στο Νέο Δελχί, την πρωτεύουσα της Ινδίας.
Αντιβάσι

Γυναίκες στην περιοχή Ουμάρια, στη [[Μαντία Πραντές]] της Ινδίας
Αντιβάσι είναι ο συλλογικός όρος που χρησιμοποιείται για τις φυλές της Ινδικής Υποηπείρου, οι οποίες θεωρούνται αυτόχθονες σε μέρη (για παράδειγμα, σε δάση) στην Ινδία, όπου ζουν, είτε ως τροφοσυλλέκτες είτε ως νομαδικές κοινότητες. Ο όρος χρησιμοποιείται επίσης για τις εθνοτικές μειονότητες, όπως οι Τσακμάς του Μπαγκλαντές, οι Θάρους του Νεπάλ και οι Μπιλ του Πακιστάν. 

Περιλαμβάνουν σημαντικό μέρος του μειονοτικού πληθυσμού της Ινδίας και του Νεπάλ, καθώς και μία μειονοτική ομάδα στη Σρι Λάνκα που ονομάζεται Βέντα, αποτελώντας το 8,6% του πληθυσμού της Ινδίας, που ισοδυναμεί με 104 εκατομμύρια ανθρώπους, σύμφωνα με την απογραφή του 2011, καθώς επίσης και μεγάλο ποσοστό του πληθυσμού του Νεπάλ. Οι κοινωνίες των Αντιβάσι είναι ιδιαίτερα επιφανείς στις περιοχές Άντρα Πραντές, Τσατίσγκαρ, Γκουτζαράτ, Τζαρκάντ, Μαντία Πραντές, Μαχαράστρα, Οντίσα, Δυτική Βεγγάλη, Βορειοανατολική Ινδία, και στα νησιά Ανταμάν και Νικομπάρ . 

Αν και θεωρούνταν οι πρώτοι κάτοικοι της Ινδίας, οι σημερινοί Αντιβάσι σχηματίστηκαν μετά την πτώση του πολιτισμού της κοιλάδας του Ινδού, για να περιλάβουν ανθρώπους με διαφορετικές καταγωγές, όπως κυνηγούς-τροφοσυλλέκτες, λαούς της κοιλάδας του Ινδού, IΙνδο-Άριους πληθυσμούς, Αυστροασιάτες, και ομιλητές θιβετο-βιρμανικής. Οι φυλετικές γλώσσες μπορούν να κατηγοριοποιηθούν σε πέντε γλωσσικές ομάδες, δηλαδή την: Ανταμανσιανή, την αυστροασιατική, τη δραβιδική, την ινδοάρια, τη σινοθιβετική, και την κρα-ντάι.
Κέντζι Μιζογκούτσι

Ο Κέντζι Μιζογκούτσι ήταν Ιάπωνας σκηνοθέτης και σεναριογράφος. 

Το έργο του Μιζογκούτσι είναι γνωστό για τα μονοπλάνα και τη μιζανσέν του. Σύμφωνα με τον συγγραφέα Μαρκ Λε Φανού, «Οι ταινίες του έχουν μια εξαιρετική δύναμη και αγνότητα. Ταρακουνούν και μετατοπίζουν τον θεατή με τη δύναμη, τη φινέτσα και τη συμπόνια με την οποία αντιμετωπίζουν τον ανθρώπινο πόνο». 

Η ταινία του "Ουγκέτσου Μονογκατάρι" (1953) έστρεψε πάνω του τη διεθνή προσοχή και εμφανίστηκε στο Top Ten Poll των κριτικών του "Sight & Sound", το 1962 και το 1972. Άλλες επιτυχημένες ταινίες του περιλαμβάνουν την "Ιστορία του τελευταίου χρυσάνθεμου" (1939), τη "Ζωή της Οχάρου" (1952) και τον "Επιστάτη Σάνσο" (1954). Σήμερα, ο Μιζογκούτσι θεωρείται ένας από τους κορυφαίους κινηματογραφιστές στην ιστορία του κινηματογράφου.
Σάντος Κουμάρ

Ο Σιέντ Μουσά Ραζά, (Ούρντου: سیّد مُوسٰی عبّاس رضا)
(25 Δεκεμβρίου 1925 - 11 Ιουνίου 1982), περισσότερο γνωστός με το όνομα Σάντος Κουμάρ (Ούρντου: سنتوش کُمار, 
Παντζάμπι: سنتوش کُمار), ήταν διάσημος Πακιστανός ηθοποιός. Προερχόταν από μία καλά μορφωμένη οικογένεια από τη Λαχόρη της Βρετανικής Ινδίας. Ο αδελφός του, Ντάρπαν, ήταν επίσης ένας αναγνωρισμένος ηθοποιός, ενώ ο άλλος του αδελφός, Σ. Σουλεϊμάν, ήταν σκηνοθέτης.
Σύνταγμα της Ινδίας

Σύνταγμα της Ινδίας το 1957 ([[Χίντι]])
Το Σύνταγμα της Ινδίας (IAST: Bhāratīya Saṃvidhāna) είναι ο υπέρτατος νόμος της Ινδίας. Το έγγραφο ορίζει το πλαίσιο για την οριοθέτηση του θεμελιώδη πολιτικού κώδικα, τη δομή, τις διαδικασίες, τις εξουσίες και τα καθήκοντα των κυβερνητικών θεσμών και ορίζει τα θεμελιώδη δικαιώματα, τις κατευθυντήριες αρχές και τα καθήκοντα των πολιτών. Είναι το μεγαλύτερο σε μέγεθος γραπτό σύνταγμα οποιασδήποτε χώρας του πλανήτη. Ο Μ. Ρ. Αμπεντκάρ, πρόεδρος της επιτροπής κατάρτισης του συντάγματος, θεωρείται γενικά ως ο βασικός του αρχιτέκτονας. 

Περιβάλλεται από συνταγματική υπεροχή (όχι κοινοβουλευτική υπεροχή, δεδομένου ότι δημιουργήθηκε από συντακτική εθνοσυνέλευση και όχι από το Κοινοβούλιο) και υιοθετήθηκε από τους λαούς μέσω διακήρυξης στο προοίμιό του. Το Κοινοβούλιο δεν μπορεί να υπερισχύσει του συντάγματος. 
Ο [[Μ. Ρ. Αμπεντκάρ]] και το Σύνταγμα της Ινδίας σε γραμματόσημο του 2015
Εγκρίθηκε από τη Συντακτική Εθνοσυνέλευση της Ινδίας στις 26 Νοεμβρίου 1949 και τέθηκε σε ισχύ στις 26 Ιανουαρίου 1950. Το σύνταγμα αντικατέστησε τον "Νόμο της κυβέρνησης της Ινδίας του 1935" ως το θεμελιώδες κυβερνητικό έγγραφο της χώρας και η Ηγεμονία της Ινδίας έγινε Δημοκρατία της Ινδίας. Για να εξασφαλίσει τη συνταγματική αυτοχθονία, οι δημιουργοί του απέρριψαν τις προηγούμενες πράξεις του Βρετανικού κοινοβουλίου στο άρθρο 395. Η Ινδία γιορτάζει το Σύνταγμά της στις 26 Ιανουαρίου ως Ημέρα της Δημοκρατίας. 

Το Σύνταγμα ανακηρύσσει την Ινδία ως κυρίαρχη, σοσιαλιστική, κοσμική, δημοκρατική πολιτεία, εξασφαλίζοντας στους πολίτες της δικαιοσύνη, ισότητα και ελευθερία, προωθώντας παράλληλα την αδελφοσύνη. Το αρχικό Σύνταγμα του 1950 διατηρείται σε θήκη με ήλιο, στο Κοινοβούλιο του Νέου Δελχί. Οι λέξεις "κοσμικό" και "σοσιαλιστικό" προστέθηκαν στο προοίμιο το 1976 κατά τη διάρκεια της Κατάστασης Εκτάκτου Ανάγκης.
Φαουστίνο Ιμπαλί

Ο Φαουστίνο Ιμπαλί (Faustino Fudut Imbali, 1η Μαΐου 1956-) είναι πολιτικός από τη Γουινέα-Μπισσάου, πρωθυπουργός από τις 29 Οκτωβρίου 2019. Υπηρέτησε ξανά στην πρωθυπουργία από τις 21 Μαρτίου 2001 ως τις 9 Δεκεμβρίου του ίδιου έτους. Επίσης, διατέλεσε υπουργός Εξωτερικών από το 2012 ως το 2013.
Γιώργος Μπουτσίνης

Ο Γιώργος Μπουτσίνης (Ερυθρές 1914 - Αθήνα 1981) υπήρξε αγωνιστής της Εθνικής Αντίστασης με το ψευδώνυμο Νικήτας. Μαζί με τον Θεοχάρη Πολύχρονο υπήρξαν οι φυσικοί ηγέτες του Τάγματος Αττικής (1/34) του ΕΛΑΣ, με δράση κυρίως στα όρη Πάρνηθα, Πατέρα και Γεράνεια. Το βιβλίο του "Το Αντάρτικο στην Αττική 1941-1945" θεωρείται η πληρέστερη πρωτογενής πηγή για την παρουσία του ΕΛΑΣ στην -εκτός λεκανοπεδίου Αθηνών- Αττική.
Nasdaq

Το χρηματιστήριο του Nasdaq, είναι ένα αμερικανικό χρηματιστήριο. Βρίσκεται στη δεύτερη θέση στον κατάλογο των χρηματιστηρίων με βάση την κεφαλαιοποίηση των μετοχών που διαπραγματεύονται, με πρώτο το χρηματιστήριο της Νέας Υόρκης (NYSE). Η πλατφόρμα ανταλλαγής ανήκει στην Nasdaq, Inc., η οποία κατέχει επίσης το χρηματιστηριακό δίκτυο της "Nasdaq Nordic" και διάφορες χρηματιστηριακές αγορές συναλλαγών στις ΗΠΑ.

Το χρηματιστήριο του Nasdaq ανήκει και λειτουργεί από την Nasdaq, Inc.
Ινδικός Στρατός Ξηράς

Ο Ινδικός Στρατός Ξηράς (Hindi : "Bhāratīya Thala Sēnā") αποτελεί το "χερσαίο" και το μεγαλύτερο τμήμα των Ινδικών Ενόπλων Δυνάμεων. Ο Πρόεδρος της Ινδίας είναι ο Ανώτατος Διοικητής του Ινδικού Στρατού, ενώ ο τελευταίος διοικείται από τον Αρχηγό του Στρατιωτικού Επιτελείου (COAS), ο οποίος είναι στρατηγός τεσσάρων αστέρων. Δύο αξιωματούχοι έχουν τιμηθεί με τον βαθμό τουστρατάρχη (πέντε αστέρων), που είναι μια ομότιμη θέση με μεγάλο κύρος. Ο Ινδικός Στρατός προέρχεται από τους στρατούς της Εταιρείας Ανατολικών Ινδιών, οι οποίοι μετεξελίχθηκαν τελικά στον Βρετανικό Ινδικό Στρατό, και από τους στρατούς των πριγκιπάτων, οι οποίοι σχημάτισαν τελικά τον εθνικό στρατό μετά την ανεξαρτησία της χώρας από τους Βρετανούς. Οι μονάδες και τα συντάγματα του Ινδικού Στρατού έχουν διαφορετικές ιστορίες και έχουν συμμετάσχει σε πολλές μάχες και εκστρατείες σε ολόκληρο τον κόσμο, κερδίζοντας πολλές διακρίσεις μάχης και υποστήριξης (battle and theatre honours) πριν και μετά την Ανεξαρτησία. 

Η πρωταρχική αποστολή του Ινδικού Στρατού είναι η διασφάλιση της εθνικής ασφάλειας και της εθνικής ενότητας, η υπεράσπιση του έθνους από την εξωτερική επιθετικότητα και τις εσωτερικές απειλές και η διατήρηση της ειρήνης και της ασφάλειας στα σύνορά της. Διεξάγει ανθρωπιστικές επιχειρήσεις διάσωσης κατά τη διάρκεια φυσικών καταστροφών και άλλων διαταραχών, όπως η επιχείρηση Ήλιος-Ελπίδα (Operation Surya Hope), και μπορεί επίσης να κληθεί από την κυβέρνηση να αντιμετωπίσει εσωτερικές απειλές. Είναι ένα σημαντικό συστατικό της εθνικής ισχύος. παράλληλα με το Ινδικό Ναυτικό και την Ινδική Πολεμική Αεροπορία. Ο στρατός έχει εμπλακεί σε τέσσερις πολέμους με το γειτονικό Πακιστάν και έναν με την Κίνα. Άλλες σημαντικές ενέργειες του στρατού περιλαμβάνουν: την Επιχείρηση Βιτζάϊ, την Επιχείρηση Μεγκντούτ και τη Επιχείρηση Cactus. Εκτός από τις συγκρούσεις, ο στρατός διεξήγαγε μεγάλες ασκήσεις εν καιρώ ειρήνης όπως η Επιχείρηση Μπράστακς και η Άσκηση Σουρβίρ και υπήρξε επίσης ενεργός συμμετέχων σε πολλές ειρηνευτικές αποστολές των Ηνωμένων Εθνών, μεταξύ των οποίων περιλαμβάνονται: η Κύπρος, ο Λίβανος, το Κονγκό, η Αγκόλα, η Καμπότζη, το Βιετνάμ, η Ναμίμπια, το Ελ Σαλβαδόρ, η Λιβερία, η Μοζαμβίκη, το Νότιο Σουδάν και η Σομαλία. 

Ο Ινδός Στρατός έχει ένα σύστημα συνταγμάτων, αλλά επιχειρησιακά και γεωγραφικά χωρίζεται σε επτά Διοικήσεις, με τον βασικό σχηματισμό μάχης να είναι η Μεραρχία. Πρόκειται για μια εθελοντική δύναμη και περιλαμβάνει πάνω από το 80% του ενεργού αμυντικού προσωπικού της χώρας. Είναι ο δεύτερος μεγαλύτερος τακτικός στρατός στον κόσμο, με ενεργή δύναμη 1.237.117 ατόμων και 960.000 εφέδρους. Ο στρατός έχει ξεκινήσει ένα πρόγραμμα εκσυγχρονισμού του πεζικού, γνωστό ως Φουτουριστικός Στρατιώτης Πεζικού ως Σύστημα(F-INSAS), και αναβαθμίζεται, αποκτώντας παράλληλα διαρκώς νέους πόρους για τα τεθωρακισμένα, το πυροβολικό και την αεροπορία του.
Τίγρη της Βεγγάλης

Η τίγρη της Βεγγάλης (διώνυμο: πάνθηρ ο τίγρις) ζει στην ινδική υποήπειρο. Απειλείται από τη λαθροθηρία, την απώλεια οικοτόπων και τον κατακερματισμό του οικοτόπου και το 2011 εκτιμάτο ότι περιλαμβάνει λιγότερες από 2.500 μονάδες. Καμία από τις Περιοχές Διατήρησης των Τίγρεων δεν θεωρείται αρκετά μεγάλη ώστε να υποστηρίζει έναν πληθυσμό περισσότερων από 250 ενήλικων ατόμων. Ο πληθυσμός των τίγρεων στην Ινδία υπολογιζόταν μεταξύ 1.706-1909 άτομα το 2010. Μέχρι το 2018, ο πληθυσμός αυξήθηκε σε περίπου 2.603-3.346 άτομα. Περίπου 440 τίγρεις εκτιμάται πως ζουν στο Μπαγκλαντές, 163-253 στο Νεπάλ, και 103 στο Μπουτάν. 

Η τίγρη εκτιμάται ότι κατοικεί την ινδική υποήπειρο από την ύστερη Πλειστόκαινο, δηλαδή εδώ και περίπου 12.000 έως 16.500 χρόνια. 

Η τίγρη της Βεγγάλης συγκαταλέγεται ανάμεσα στα μεγαλύτερα άγρια αιλουροειδή που ζουν σήμερα. Θεωρείται ότι ανήκει στα χαρισματικά μεγάλα θηλαστικά του κόσμου. Είναι το εθνικό ζώο τόσο της Ινδίας όσο και του Μπαγκλαντές. Είναι επίσης γνωστή ως Βασιλική Τίγρη της Βεγγάλης.
Ναός Καμιγκάμο

Ο Ναός Καμιγκάμο είναι σημαντικό ιερό του Σιντοϊσμού, της αυτόχθονης θρησκείας της Ιαπωνίας. Ιδρύθηκε το 678 και βρίσκεται στις όχθες του ποταμού Κάμο στο βόρειο Κιότο. Η επίσημη ονομασία του είναι Κάμο-γουακεϊκαζούκι τζίντζα. 

Είναι ένας από τους παλαιότερους ναούς Σίντο στην Ιαπωνία και είναι ένα από τα δεκαεπτά ιστορικά μνημεία του Αρχαίου Κιότο που έχουν χαρακτηριστεί από την UNESCO ως Μνημείο Παγκόσμιας Κληρονομιάς . Ο όρος Κάμο-τζίντζα στα ιαπωνικά αναφέρεται γενικά στους ναούς Σιμογκάμο και Καμιγκάμο, τα παραδοσιακά συνδεδεμένα μεταξύ τους ιερά Κάμο του Κιότο. Τα Κάμο-τζίντζα εξυπηρετούν στην προστασία της πόλης του Κιότο από τα κακά πνεύματα. 

Το όνομα τζίντζα (jinja) προσδιορίζει την οικογένεια Κάμο που αποτελείται από τα τιμώμενα πνεύματα και θεότητες του Σιντοϊσμού. Το όνομα αναφέρεται επίσης στις εκτάσεις των κοντινών δασών του ιερού, οι οποίες είναι απομεινάρια του παρθένου δάσους του Ταντάσου νο Μόρι. Επιπλέον, το όνομα του ιερού αναφέρεται στους πρώτους κατοίκους της περιοχής, τη φυλή Κάμο, πολλά από τα μέλη της οποίας συνεχίζουν να ζουν κοντά στο ιερό που παραδοσιακά εξυπηρετούσαν οι πρόγονοί τους. 

Ο ναός Καμιγκάμο είναι αφιερωμένος στον Κάμο Γουακε-ικαζούκι, το πνεύμα της βροντής.
Σιέντ Ισχράτ Αμπάς

Ο Σιέντ Ισχράτ Αμπάς (1928 - 8 Νοεμβρίου 1980), περισσότερο γνωστός με το καλλιτεχνικό όνομα Ντάρπαν, ήταν Ινδός ηθοποιός κι ένας από τους αυθεντικούς ρομαντικούς πρωταγωνιστές της «χρυσής εποχής» της Πακιστανικής κινηματογραφικής βιομηχανίας.
Στάδιο Ερ Αλμπάνια

Το Στάδιο Ερ Αλμπάνια, που επίσης αναφέρεται ως Αρένα Κομπέταρε ("Arena Kombëtare"), είναι στάδιο ποδοσφαίρου πολλαπλών χρήσεων που βρίσκεται στα Τίρανα, το οποίο χτίστηκε στη θέση του Σταδίου Κεμάλ Σταφά. Το γήπεδο διαθέτει χωρητικότητα 22.500 θέσεων και είναι το μεγαλύτερο γήπεδο στην Αλβανία. 

Το γήπεδο ανήκει στο διοικητικό όργανο του Αλβανικού ποδοσφαίρου, την Αλβανική Ομοσπονδία Ποδοσφαίρου (FSHF) και στο αλβανικό κράτος μέσω της Shoqëria Sportive Kuq e Zi Sh.A, μίας θυγατρικής εταιρείας που ιδρύθηκε με σκοπό την κατασκευή, τη διαχείριση και τη διατήρηση της κατασκευής. 

Σχεδιασμένο από τον Μάρκο Κασαμόντι της Archea Associati, η δομή του γηπέδου είναι μια ιδιόμορφη πολύπλευρη μορφή (ένα ορθογώνιο με 8 πλευρές) έτσι ώστε κάθε πλευρά να επιτρέπει την πρόσβαση σε ξεχωριστές λειτουργίες. Σε μια γωνία της δομής του σταδίου βρίσκεται ένας μεγάλος πύργος μήκους 112 μέτρων (24 ορόφων), ο οποίος σήμερα είναι ο ψηλότερος πύργος στην Αλβανία. Κάθε πλευρά συμπεριλαμβάνει διαφορετικές ροές, προσδιορίζοντας έτσι τους χρήστες των ιδιωτικών χώρων, όπως ο πύργος του ξενοδοχείου, οι εμπορικές περιοχές και οι θεατές του σταδίου.
Γκαμπριέλ Πόρρας

Ο Γκαμπριέλ Πόρρας ("Carlos Gabriel Porras Flores", 13 Φεβρουαρίου 1968 -) είναι Μεξικανός ηθοποιός. 

Η καριέρα του ξεκίνησε το 1994 συμμετέχοντας σε ταινίες, ενώ στην τηλεόραση έκανε την εμφάνισή του το 1998. Το 2003 έπαιξε τον πρώτο του πρωταγωνιστικό ρόλο, ανεβάζοντας την καριέρα του στην κορυφή.

Υπήρξε παντρεμένος με την Αμερικανό-Βενεζουελανή ηθοποιό Σόνια Σμιθ από το 2008 μέχρι το 2013. Στις 24 Ιουνίου 2013 ανακοίνωσαν από κοινού τον χωρισμό τους, διατηρώντας άριστες σχέσεις μεταξύ τους. Υπήρξαν επίσης οι φήμες ότι ο Πόρρας αποφάσισε να χωρίσει την σύζυγό του για την κατά 23 χρόνια νεότερη του, Αργεντινή ηθοποιό Μπρέντα Ασνικάρ, με την οποία συμπρωταγωνίστησε στην τηλενουβέλα "Corazón valiente".

Έχει έναν αδελφό, επίσης ηθοποιό τον Φρανσίσκο Πόρρας.
Χοσέ Ρον

Ο Χοσέ Ρον ("Edgar José Ron Vázquez", 8 Αυγούστου 1981 -) είναι Μεξικανός ηθοποιός. 

Σε ηλικία 18 ετών άφησε την γενέτειρά του για να σπουδάσει ηθοποιία στο "Centro de Actuación de Televisa". Η καριέρα του ξεκίνησε το 2004 στην τηλενουβέλα "Mujer de madera", ενώ το 2006 έπαιξε τον πρώτο του πρωταγωνιστικό ρόλο στην τηλενουβέλα "Código postal".
Γκονσάλο Γκαρσία Βιβάνκο

Ο Γκονσάλο Γκαρσία Βιβάνκο ("Gonzalo García Vivanco", 25 Δεκεμβρίου 1981 -) είναι Μεξικανός ηθοποιός και μοντέλο. 

Όταν ήταν δέκα ετών μετακόμισε μαζί με την οικογένειά του στην Σεβίλλη, όπου φοίτησε στο Liceo del Valle. Σε ηλικία δεκαεννέα ετών σπούδασε στο Center for Studies and Training Actoral (CEFAC) του TV Azteca. Αργότερα σπούδασε στην θεατρική σχολή CASAZUL και στη συνέχεια αποφάσισε να πάει στη Μαδρίτη για τρία χρόνια για να συνεχίσει τις σπουδές του.

Ενώ ήταν Ισπανία επισκέφθηκε αρκετές ευρωπαϊκές χώρες, εργάστηκε ως σερβιτόρος, υπεύθυνος δημοσίων σχέσεων και ως μοντέλο.
Νασίκ

H Νασίκ ( ) είναι μια αρχαία ιερή πόλη στα βόρεια της ινδικής πολιτείας Μαχαράστρα, η οποία βρίσκεται στις όχθες του ποταμού Γκοντάβαρι. H Νασίκ είναι γνωστή ως ένας από τους άγιους τόπους του ινδουισμού · συγκεκριμένα, η γιορτή Kumbh Mela πραγματοποιείται στην Νασίκ κάθε 12 χρόνια. Είναι η τέταρτη μεγαλύτερη πόλη στη Μαχαράστρα μετά τη Βομβάη ,την Πούνε και την Ναγκπούρ . 

Η πόλη, περίπου 190 χλμ βόρεια της Βομβάης, πρωτεύουσας της Μαχαράστρα, ονομάζεται ""Η πρωτεύουσα του κρασιού της Ινδίας"," καθώς οι μισοί αμπελώνες της Ινδίας βρίσκονται στη Νασίκ.
Μπράντον Σταρκ

Ο Μπράντον Σταρκ (γεν. 24 Νοεμβρίου 1993) είναι Αυστραλός αθλητής του στίβου που ειδικεύεται στο αγώνισμα του ύψους. Το ατομικό του ρεκόρ είναι 2.36 μέτρα από το 2018, που αποτελεί και εθνικό ρεκόρ.

Έχει το χρυσό μετάλλιο στους Κοινοπολιτειακούς Αγώνες 2018, με άλμα στα 2.32. Επίσης έχει και το ασημένιο μετάλλιο από τους πρώτους Θερινούς Ολυμπιακούς Αγώνες 2010, στην κατηγορία των αγοριών. Επίσης, είναι ο κάτοχος του διαμαντιού της σειράς IAAF Diamond League το 2018.
Ιν Γκουεζάμ

Το Ιν Γκουεζάμ (, βερβερική προφορά: Γκεζάμ) είναι κωμόπολη και κοινότητα στο διαμέρισμα Ιν Γκουεζάμ της επαρχίας Ταμανρασσέτ, στην Αλγερία, κοντά στα σύνορα με τον Νίγηρα. Η πλησιέστερη πόλη στην πλευρά του Νίγηρα είναι η Ασαμάκα. Σύμφωνα με την απογραφή του 2008, έχει πληθυσμό 7.045 κατοίκων, από 4.938 το 1998, με ετήσιο ρυθμό αύξησης 3,7%, ο δεύτερος υψηλότερος στην επαρχία.
Ο Βίαιος

Ο Βίαιος (Πρωτότυπος τίτλος: Hard Times), είναι μια δραματική ταινία Αμερικανικής παραγωγής του 1975 σε σκηνοθεσία Ουόλτερ Χιλ και πρωταγωνιστούν ο Τσαρλς Μπρόνσον και ο Τζέιμς Κόμπερν.
Σεντινελέζοι

Οι Σεντινελέζοι είναι απομονωμένη ανθρώπινη φυλή η οποία κατοικεί στην βόρεια νήσο Σέντινελ στον κόλπο της Βεγγάλης. Είναι απομονωμένοι από τον υπόλοιπο κόσμο και ο πληθυσμός αυτών υπολογίζεται από 50 έως 200 άτομα όλοι κατοικούντες στο ίδιο νησί.
Δούκας του Κέιμπριτζ

Ο Δούκας του Κέιμπριτζ (αγγλικά: "Duke of Cambridge") είναι ένας κληρονομικός τίτλος ευγενείας, που απονέμεται σε μέλη της βρετανικής βασιλικής οικογένειας. Το Δουκάτο του Κέιμπριτζ είναι ένα από τα έξι σημερινά Βασιλικά Δουκάτα του Ηνωμένου Βασιλείου και έχει πάρει το όνομά του προς τιμήν της πόλης του Κέιμπριτζ της Αγγλίας. Μπορεί να αποδοθεί σε πρωτότοκους άντρες, απογόνους προηγούμενου κατόχου του τίτλου, ενώ η σύζυγος του κατόχου του τίτλου ονομάζεται συνήθως Δούκισσα του Κέιμπριτζ.

Ο τίτλος, που έχει χορηγηθεί ανά διαστήματα σε μέλη της βρετανικής βασιλικής οικογένειας, χρονολογείται στον 17ο αιώνα, όταν αντικατέστησε έναν παλαιότερο τίτλο, του Κόμη του Κέμπριτζ. Ο τίτλος έπαψε να υπάρχει αρκετές φορές, πριν ανασυσταθεί μετά από μια παύση πάνω από εκατό ετών, το 2011, όταν απονεμήθηκε στον Πρίγκιπα Ουίλιαμ την ημέρα του γάμου του με την Κάθριν Μίντλετον στις 29 Απριλίου.
Κβο βάντις

«[[Ντόμινε, κβο βάντις; (Καρράτσι)|Domine quo vadis?]]», πίνακας του [[Αννίμπαλε Καρράτσι]] από το 1602
Η φράση «Κβο βάντις;» ("Quō vādis?") είναι μια λατινική ερωτηματική φράση που σημαίνει κατά λέξη «πού βαδίζεις;». Μεταφράζεται επίσης συχνά (και ορθότερα) ως «πού πηγαίνεις;» ή παραδοσιακά ως «πού υπάγεις;».

Αυτή η φράση είναι γνωστή από μία χριστιανική παράδοση που αναφέρεται στον Απόστολο Πέτρο: Σύμφωνα με το απόκρυφο βιβλίο "Πράξεις του Πέτρου" (Κώδικας του Βερτσέλλι XXXV), ο Πέτρος εγκαταλείπει τη Ρώμη φοβούμενος τη θανάτωσή του από το καθεστώς, και στον δρόμο έξω από την πόλη βλέπει έναν άνθρωπο που βαδίζει προς την αντίθετη κατεύθυνση. Από κοντά αναγνωρίζει στο πρόσωπό του τον αναστημένο Ιησού Χριστό. Στη λατινική μετάφραση, ο Πέτρος τον ρωτάει «Κβο βάντις;» ή «Κβο βάντις, Ντόμινε;» (= «που πας Κύριε;») και εκείνος αποκρίνεται ότι, καθώς ο Πέτρος εγκατέλειπε το ποίμνιό του, "«Rōmam eō iterum crucifīgī»" (= «Πηγαίνω στη Ρώμη για να σταυρωθώ για δεύτερη φορά»). Μετά το όραμα αυτό, ο Πέτρος βρίσκει το θάρρος να επιστρέψει στην πόλη και να συνεχίσει την αποστολή του. Στο κατά την παράδοση σημείο της συναντήσεως, περίπου 800 μέτρα έξω από την Πύλη του Αγίου Σεβαστιανού, σήμερα ένα μικρό εκκλησάκι θυμίζει το περιστατικό.

Η ερωτηματική φράση «quo vadis» απαντάνται επίσης σε επτά άλλες περιπτώσεις στη λατινική μετάφραση της Βίβλου, τη Βουλγάτα.
Ταφικοί Λόφοι Ντίλμουν

Ταφικοί λόφοι στο [[Α'Αλί]].
μικρογραφία|260x260εσ| Χάρτης που δείχνει τις τοποθεσίες των αρχαίων ταφικών λόφων.
Οι Ταφικοί Λόφοι Ντίλμουν (αραβικά:مدافن دلمون) είναι μία περιοχή Μνημείο Παγκόσμιας Κληρονομιάς της UNESCO, που περιλαμβάνει περιοχές νεκρόπολης στο κύριο νησί του Μπαχρέιν, που χρονολογείται από τους πολιτισμούς Ντίλμουν και Ουμ Αλ Ναρ. 

Το Μπαχρέιν είναι γνωστό από την αρχαιότητα ως ένα νησί με πολύ μεγάλο αριθμό ταφών. Τα, αρχικά, αρκετά τετραγωνικά χιλιόμετρα λόφων λέγεται ότι ήταν ένα από τα μεγαλύτερα νεκροταφεία του αρχαίου κόσμου. Τα νεκροταφεία είναι συγκεντρωμένα στο βόρειο τμήμα του νησιού, στις περιοχές σκληρών πετρών λίγο πιο πάνω από τα αρόσιμα εδάφη καλλιεργειών - το νότιο τμήμα του νησιού είναι κυρίως αμμώδης και σαν έρημος. Πρόσφατες μελέτες έχουν δείξει ότι περίπου 350.000 αρχαίοι τάφοι θα μπορούσαν να έχουν παραχθεί αποκλειστικά από τον τοπικό πληθυσμό για πολλές χιλιάδες χρόνια. Οι τάφοι δεν είναι όλοι της ίδιας εποχής ή ακριβώς του ίδιου είδους και μπορεί να ποικίλλουν σημαντικά σε μέγεθος σε διαφορετικές περιοχές των λόφων. Η έρευνα, υπό την αιγίδα του Εθνικού Μουσείου του Μπαχρέιν (με την Ιστορική και Αρχαιολογική Κοινωνία του Μπαχρέιν να δείχνει ενθουσιώδες ενδιαφέρον), συνεχίζεται ακόμα, ώστε να αποτελέσει ένα σταθερό χρονοδιάγραμμα για όλες αυτές τις παραλλαγές και συνέχειες, καθώς και τις συνέπειες για την κοινωνία ή κοινωνίες που τους παρήγαγαν.
Ιερά Μητρόπολη Σιγκαπούρης και Νότιας Ασίας

Η Ιερά Μητρόπολη Σιγκαπούρης και Νότιας Ασίας είναι Ορθόδοξη Μητρόπολη, υπό την δικαιοδοσία του Οικουμενικού Πατριαρχείου της Κωνσταντινούπολης. 

Υπό την πνευματική της δικαιοδοσία η Ιερά Μητρόπολις περιλαμβάνει την Σιγκαπούρη, την Ινδονησία, την Ινδία, την Μαλαισία, το Μπρουνέϊ, το Τιμόρ, τις Μαλδίβες Νήσους, το Μπαγκλαντές, το Νεπάλ, την Σρι Λάνκα, το Πακιστάν και το Αφγανιστάν.

Η έδρα της Ιεράς Μητροπόλεως είναι η Σιγκαπούρη.
Χουάν Ντιέγο Κοβαρούμπιας

Ο Χουάν Ντιέγο Κοβαρούμπιας ("Juan Diego Covarrubias Aceves", 24 Μαρτίου 1987 -) είναι Μεξικανός ηθοποιός. 

Φοίτησε σε αναγνωρισμένο σχολείο για αγόρια, στο Instituto Cumbres San Javier. Σπούδασε στην CEA της Televisa και αργότερα συμμετείχε στην νεανική τηλενουβέλα "Atrévete a soñar".
Κάλουμ Σκοτ

Ο Κάλουμ Σκοτ (αγγ. "Calum Scott") είναι βρετανός τραγουδιστής και στιχουργός. Είναι γεννημένος στις 12 Οκτωβρίου του 1988 στο Κίνγκστον απόν Χαλ. Όταν ζούσε στο Γιορκσάιρ είχε κερδίσει ένα τοπικό διαγωνισμό τραγουδιού, ενώ έγινε παγκοσμίως γνωστός to 2015 μέσα από το διαγωνισμό ταλέντων της Βρετανίας. (Britain's Got Talent). Την ίδια χρονιά έβγαλε και το πρώτο του μεμονωμένο κομμάτι "Dancing on my own" που είναι ουσιαστικά η δική του εκδοχή του αρχικού τραγουδιού του Robyn. To κομμάτι γνώρισε αμέσως τεράστια επιτυχία αφού έφτασε στο νούμερο δυο στη λίστα των ΗΠΑ το καλοκαίρι του 2015. Το κομμάτι "You are the reason" του 2018 είναι συνεργασία με τη Λεόνα Λιούις.
Φερντινάντο Βαλένσια

Ο Φερντινάντο Βαλένσια ("Mario Ferdinando Martínez Valencia", 18 Νοεμβρίου 1979 -) είναι Μεξικανός ηθοποιός, μοντέλο και τραγουδιστής. 

Γεννήθηκε στην Κομάλα της πολιτείας Κολίμα. Εμφανίστηκε στην τηλεόραση το 2006 στην τηλενουβέλα "Código postal". Έκτοτε έχει συμμετάσχει σε αρκετές τηλενουβέλες όπως "En nombre del amor", "Camaleones", "La fuerza del destino", "Lo que la vida me robó" και "Simplemente María".
Redmi Note 7

μικρογραφία|333x333px|Xiaomi Redmi Note 7|εναλλ.=
Το Redmi Note 7 είναι ένα κινητό smartphone της εταιρείας xiaomi. Κυκλοφόρησε τον Ιανουάριο του 2019 και αποτελεί τον διάδοχο του Redmi Note 6 Pro. Η xiaomi διέθεσε στην αγορά της Ινδίας και την pro έκδοση του τηλεφώνου.Τα διαθέσιμα χρώματα του κινητού είναι το μαύρο, άσπρο, χρυσό και μπλε.Η xiaomi στο redmi note 7 εισήγαγε για πρώτη φορά την κάμερα με 48MP ανάλυση, καθώς και την καινοτομία waterdrop με την οποία επιτυγχάνεται καλύτερη αναλογία οθόνης προς το σώμα.
Σιμόν Αμπουχατζίρα

Ο Σιμόν Αμπουχατζίρα (,10 Οκτωβρίου 1986) είναι Ισραηλινός διεθνής ποδοσφαιριστής που αγωνίζεται στη θέση του επιθετικού και ανήκει στο δυναμικό της Χαποέλ Νιρ Ραμάτ ΧαΣαρόν στη Β΄ Κατηγορία του Ισραήλ. Κατά τη διάρκεια της καριέρας του έχει αγωνιστεί σε διάφορους συλλόγους της πατρίδας του, ενώ είχε και ένα σύντομο πέρασμα στο εξωτερικό με τη φανέλα της Λάρισας.
Τα γεγονότα της Τασκένδης

Τα γεγονότα της Τασκένδης αναφέρονται σε βίαιες συμπλοκές μεταξύ των Ελλήνων προσφύγων στη Τασκένδη του Ουζμπεκιστάν κατά τον Σεπτέμβριο του 1955. Αφορμή των συμπλοκών ήταν η προσπάθεια καθαίρεσης των αντιπροσώπων της 4ης Συνδιάσκεψης της Κ.Ο. Τασκένδης από τον Νίκο Ζαχαριάδη. Η σύγκρουση έγινε μεταξύ των υποστηρικτών του γραμματέα και "αντιζαχαριαδικών" στελεχών και μελών.
Ταουφίκ Μακλουφί

Ο Ταουφίκ Μακλουφί (, γεν. 29 Απριλίου 1988) είναι Αλγερινός αθλητής του στίβου, που εξειδικεύεται στους δρόμους μεσαίων αποστάσεων. Είναι ο χρυσός ολυμπιονίκης στα 1500 μέτρα από το 2012 στο Λονδίνο. Τέσσερα χρόνια μετά κατέκτησε δύο αργυρά μετάλλια, ένα στα 800 και ένα στα 1500 μέτρα στο Ρίο ντε Τζανέιρο.

Μετά από την τελευταία του εμφάνιση που ήταν στους Ολυμπιακούς Αγώνες του Ρίο, που ακολουθήθηκε από μια τρίχρονη απουσία από τους στίβους, εμφανίστηκε για άλλη μια φορά το 2019 στο Παγκόσμιο Πρωτάθλημα Στίβου 2019 κατακτώντας πάλι ένα μετάλλιο, ένα αργυρό, στα 1500 μέτρα. Ήταν το πρώτο του μετάλλιο σε Παγκόσμιο Πρωτάθλημα Στίβου.

Τα ατομικά του ρεκόρ είναι στα 800 μέτρα 1:42.61 (), στα 1000 μέτρα 2:13.08 () και στα 1500 μέτρα 3:28.75.
Η Κυρία από τη Σαγκάη

Η Κυρία από τη Σαγκάη (αγγλικά: The Lady from Shanghai) είναι ένα φιλμ νουάρ του 1947 σε σκηνοθεσία Όρσον Ουέλς, ο οποίος πρωταγωνιστεί μαζί με την πρώην σύζυγό του Ρίτα Χέιγουορθ και τον Έβερετ Σλόαν. Η ταινία είναι βασισμένη στη νουβέλα «Αν πεθάνω πριν ξυπνήσω» του Σέργουντ Κινγκ.

Το 2018 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών Αμερικής.
Βίσεντς Μαρτίνεθ

Ο Βίσεντς Μαρτίνεθ (12 Ιανουαρίου 1925 - 2 Οκτωβρίου 2018) ήταν καταλανικής καταγωγής ισπανός ποδοσφαιριστής ο οποίος αγωνιζόταν για την Μπαρτσελόνα στην δεκαετία του 1940. Αγωνιζόταν ως αμυντικός.
Λάουρα Μαντσίνι

Η Λάουρα Μαντσίνι, ιταλ. Laura Mancini (6 Μαΐου 1636 - 8 Φεβρουαρίου 1657) ήταν ανιψιά του καρδινάλιου Μαζαρέν. Ήταν η μεγαλύτερη από τις πέντε διάσημες αδελφές Μαντσίνι, που μαζί με δύο από τις εξαδέλφες τους Μαρτινότσι, ήταν γνωστές στην Αυλή του Λουδοβίκου ΙΔ΄ της Γαλλίας ως "οι Μαζαρινέττες" (οι ανιψιές του Μαζαρέν). Παντρεύτηκε τον εξάδελφο τού βασιλιά, τον Λουδοβίκο δούκα τού Μερκέρ και ήταν η μητέρα τού σπουδαίου στρατηγού Λουδοβίκου-Ιωσήφ δούκα τού Βαντόμ.
Η Δολοφονία ενός Κινέζου Πράκτορα Στοιχημάτων

Η Δολοφονία ενός Κινέζου Πράκτορα Στοιχημάτων (αγγλικά: The Killing of a Chinese Bookie) είναι ένα νεο-νουάρ αμερικανικής παραγωγής του 1976 σε σενάριο και σκηνοθεσία Τζον Κασαβέτη. Πρωταγωνιστεί ο Μπεν Γκαζάρα στο ρόλο του Κόσμο Βιτέλι.

Ο ρόλος του Γκαζάρα, ενός ιδιοκτήτη στριπ κλαμπ, του Κόσμο Βιτέλι βασίστηκε εν μέρει σε μια πλαστοπροσωπία που έκανε για τον φίλο του ο Κασσαβέτης στη δεκαετία του 1970. Σε μια συνέντευξη στο Criterion Collection, στα μέσα της δεκαετίας του 2000, ο Γκαζάρα δήλωσε ότι πίστευε στον Βιτέλι, ο οποίος ενδιαφέρεται βαθιά για τη μάλλον περίεργη "τέχνη" των χορογραφίων που υπήρχαν στο νυχτερινό του κλαμπ αλλά δεν μπορούσε να διώξει τους νταβατζήδες των κοριτσιών. Ο Μπεν Γκαζάρα περιγράφει τον φίλο του Κασσαβέτη ως συγγραφέα και σκηνοθέτη που πίστευε απόλυτα στη σημασία και την αξία του έργου του, διότι αυτό αντιπροσώπευε την καρδιά και την ψυχή του.
Κρίστιαν ντε λα Κάμπα

Ο Κρίστιαν ντε λα Κάμπα ("Christian de la Campa Sigler", 15 Νοεμβρίου 1981 -) είναι Μεξικανό-Αμερικανός ηθοποιός και μοντέλο.

Ξεκίνησε την καριέρα του ως μοντέλο ενώ συμμετείχε σε αρκετούς διαγωνισμούς μοντέλων. Το 2010 εργάστηκε ως μοντέλο για το "Victoria Secrets Fashion Show". Την ίδια χρονιά αποφοίτησε ως ηθοποιός στο Κέντρο Εκπαίδευσης Τεχνών "CEA". Το 2011 συμμετείχε στο διαγωνισμό Κος. Μεξικό 2011.
Αγλαΐα Κυρίτση

Η Αγλαΐα Κυρίτση είναι Ελληνίδα δημοσιογράφος, πολιτικός και πρώην βουλευτής. 

Γεννήθηκε και μεγάλωσε στην Αθήνα, από Χιώτισσα μητέρα, την Υπατία Μαυρώνη από τα Νένητα και Ηπειρώτη πατέρα, τον αγωνιστή της Εθνικής Αντίστασης δικηγόρο Λάζαρο Κυρίτση, ο οποίος κατά την περίοδο της Χούντας, συνελήφθη και καταδικάστηκε σε φυλάκιση έξι ετών για τη αντιδικτατορική του δράση. Είναι παντρεμένη με τον Αριστοτέλη Διλιντά κι έχουν δύο παιδία, τον Ορέστη και τον Οδυσσέα.
Χαρίκλεια Σάκκουλα

Η Χαρίκλεια Σάκκουλα γνωστή και ως Χαρά Σάκκουλα (γεννηθείσα στις 18 Δεκεμβρίου 1973) ήταν Ελληνίδα παίκτρια της πετοσφαίρισης. Ήταν μέρος της εθνικής ομάδας πετοσφαίρισης γυναικών της Ελλάδας.

Στους Ολυμπιακούς Αγώνες 2004 στην Αθήνα αγωνίστηκε για την ελληνική ομάδα. Αγωνίστηκε για τον Παναθηναϊκό από το 2002 έως το 2007.
Fine Line

Fine Line ονομάζεται το δεύτερο στούντιο άλμπουμ του Χάρι Στάιλς, το οποίο κυκλοφόρησε στις 13 Δεκεμβρίου 2019. Το άλμπουμ θα προωθηθεί από την περιοδεία "Love On Tour". Για περαιτέρω προώθηση, κυκλοφόρησαν τρία σινγκλς, "Lights Up", "Watermelon Sugar" και "Adore You".
Ο Μαιγκρέ και οι γκάνγκστερς

Ο Μαιγκρέ και οι γκάνγκστερς (γαλλικά: Megret voit rouge), είναι μια Γαλλική αστυνομική τανία του 1963, σε σκηνοθεσία Ζιλ Γκρέιντζερ και πρωταγωνιστούν οι Ζαν Γκαμπέν, Μαρσέλ Μποζουφί και Μισέλ Κονσταντέν. Η ταινία είναι βασισμένη στη νουβέλα "Ο Μαιγκρέ, ο Λονιόν και οι γκάνγκστερς" του Ζωρζ Σιμενόν.
Τάκης Αθηναίος

Ο Τάκης Αθηναίος (Νεάπολη Εξαρχείων, Αθήνα, 27 Απριλίου 1920 – 21 Μαΐου 2004) ήταν Έλληνας συνθέτης, μαέστρος (ενορχηστρωτής) και στιχουργός, με πολλές διακρίσεις στην Ελλάδα και στο εξωτερικό. Υπήρξε διευθυντής της Ορχήστρας Ελαφράς Μουσικής της Ελληνικής Ραδιοφωνίας και της Ορχήστρας του Φεστιβάλ Τραγουδιού Θεσσαλονίκης (του οποίου ήταν εκ των ιδρυτών), όπως και πρόεδρος (και «επί τιμή») του Πανελλήνιου Μουσικού Συλλόγου (1984 – 1996).
Ο Τάκης Αθηναίος ήταν γόνος μουσικής οικογένειας και παρά τις σπουδές του στα Οικονομικά (ήταν πτυχιούχος της ΑΣΟΕΕ) ενώ παράλληλα φοιτούσε στο Ελληνικό Ωδείο και στο Ωδείο Αθηνών, στράφηκε τελικά από νωρίς στη σύνθεση. Με έργα του πήρε μέρος σε πολλές διεθνείς εκδηλώσεις (διαγωνισμούς και φεστιβάλ) κατακτώντας τιμητικές βραβεύσεις. Ακόμη, έγραψε συνθέσεις για θεατρικές σκηνές, επιθεωρήσεις και παραστάσεις που προβλήθηκαν σε τηλεοπτικές εκπομπές 

Κατά τη Στρατιωτική δικτατορία συμμετείχε στους χουντικούς εορτασμούς της επετείου της 21ης Απριλίου στο Παναθηναϊκό Στάδιο ανάμεσα σε άλλους ηθοποιούς και τραγουδιστές. Ο Αθηναίος ήταν ένας από τους Διευθυντές της ορχήστρας του Εθνικού Ιδρύματος Ραδιοφωνίας.

Παράλληλα με το καλλιτεχνικό του έργο, υπήρξε και δραστήριος συνδικαλιστής στο χώρο του, «για ένα καλύτερο αύριο των μουσικών και της μουσικής», όπως συχνά έλεγε, προσπαθώντας να βελτιώσει τη θέση των συναδέλφων του. Η κηδεία του τελέστηκε δημοσία δαπάνη, στο Α΄ Κοιμητήριο της Αθήνας, την 24η Μαΐου 2004.
Ναζίρ Αχμέντ Χαν

Ο Ναζίρ Αχμέντ Χαν () (1904 ή 1910 – 26 Αυγούστου 1983) ήταν Πακιστανός ηθοποιός, σκηνοθέτης και παραγωγός ταινιών. Υπήρξε ο πρώτος επιτυχημένος ηθοποιός σε πρωταγωνιστικούς ρόλους στην προ-ανεξάρτητη Ινδία και αργότερα στο Πακιστάν. Κατά τη διάρκεια της καριέρας του, συσχετίστηκε με σχεδόν 200 ταινίες, ενώ στον χώρο του θεάματος ήταν ευρέως γνωστός ως "Μπάο Τζι", τόσο στην Ινδία όσο και στο Πακιστάν.
Γκόραν Σόμπιν

Ο Γκόραν Σόμπιν είναι παλαίμαχος κροάτης καλαθοσφαιριστής, ο οποίος γεννήθηκε το 1962. Έπαιξε ως 2ος ξένος στον Άρη Θεσσαλονίκης τη σεζόν 1990-1991, με μεταγραφή από την πρωταθλήτρια Ευρώπης ΠΟΠ 84.

Αγωνίστηκε ως πίβοτ. Αγωνίστηκε στην ΚΚ Σπλιτ (τότε γνωστή ως Γιουγκοπλάστικα) από το 1985 έως το 1990. Αγωνίστηκε για ένα χρόνο στον Άρη Θεσσαλονίκης (1990-1991) και ύστερα αγωνίστηκε στην Κροατία από το 1991 έως το 1994. Ο γιος του Γιοσίπ είναι επίσης καλαθοσφαιριστής.
Ιαπωνικός μακάκος

Ο Ιαπωνικός μακάκος ("Macaca fuscata)," επίσης γνωστός ως μαϊμού του χιονιού, είναι μία μαϊμού της οικογένειας των κερκοπιθηκίδων (Cercopithecidae), τα μέλη της οποίας είναι γνωστά ως μαϊμούδες του Παλαιού Κόσμου. Συναντώνται στην Ιαπωνία. Παίρνουν το όνομά τους "πίθηκος του χιονιού" επειδή ζουν σε περιοχές όπου το χιόνι καλύπτει το έδαφος για πολλούς μήνες κάθε χρόνο - κανένα άλλο πρωτεύον πλην του ανθρώπου δε ζει σε βορειότερο ή ψυχρότερο κλίμα. Έχουν καφέ-γκρι γούνα, κόκκινα πρόσωπα και μικρές ουρές. Δύο υποείδη είναι γνωστά. 

Στην Ιαπωνία, το είδος είναι γνωστό ως Nihonzaru (ニ ホ ン ザ ル, ένας συνδυασμός των λέξεων "Nihon" 日本 "Ιαπωνία" + "saru 猿" "μαϊμού") έτσι ώστε να διακρίνεται από άλλα πρωτεύοντα. Όμως ο ιαπωνικό μακάκος είναι τόσο οικείος στους Ιάπωνες, που όταν αναφέρονται με τη λέξη "saru", συνήθως έχουν στο μυαλό τους τον ιαπωνικό μακάκο.
Καντίλ Μπαλόχ

Η Καντίλ Μπαλόχ (ούρντου: "فوزیہ عظیم"‎, καλλιτεχνικό ψευδώνυμο της Φούζια Αζίμ, 1 Μαρτίου 1990 – 15 Ιουλίου 2016) ήταν Πακιστανή ινφλουένσερ, ακτιβίστρια και μοντέλο. Όντας μια εξαιρετικά δημοφιλής, αλλά και αμφιλεγόμενη προσωπικότητα στην πατρίδα της, δολοφονήθηκε τον Ιούλιο του 2016 από τον αδελφό της, ο οποίος επικαλέστηκε λόγους τιμής. Η Μπαλόχ είχε χαρακτηριστεί από διεθνή ΜΜΕ ως η «Κιμ Καρντάσιαν του Πακιστάν».
Οσβάλντο Μπεναβίδες

Ο Οσβάλντο Μπεναβίδες ("Osvaldo Juan Benavides", 14 Ιουνίου 1979 -) είναι Μεξικανός ηθοποιός, σεναριογράφος, κινηματογραφιστής και παραγωγός. 

Από μικρή ηλικία έδειχνε ενδιαφέρον για την ηθοποιία. Μετακόμισε στο Κανκούν, άρχισε τις σπουδές του στην ηθοποιία και γρήγορα, άρχισε να δουλεύει ως μοντέλο. Πήγε στις μεγαλύτερες πόλεις της μόδας όπως Παρίσι, Μιλάνο και Νέα Υόρκη. Φοίτησε στο Centro de Educación Artística της Televisa. 

Σημαντικός σταθμός στην καριέρα του ήταν συμμετοχή του στις τηλενουβέλες "El abuelo y yo" και "María la del Barrio". Από τότε, η δημοτικότητα του έχει αυξηθεί σταθερά.
Όμηρος Αθηναίος

Ο Όμηρος Αθηναίος (περί 1928 – 2015) ήταν Έλληνας παρουσιαστής (κονφερασιέ ή και «διασκεδαστής») και στιχουργός .
Η σταδιοδρομία του στον καλλιτεχνικό χώρο άρχισε από νωρίς (1950), κατά τη διάρκεια της στρατιωτικής του θητείας, όταν και τραγουδούσε σε στρατιωτικές εκδηλώσεις και η φωνή του ακουγόταν από το Ραδιοφωνικό Σταθμό Λάρισας. Όταν τον άκουσε ο γνωστός βιομήχανος της εποχής Ελευθέριος Μουζάκης (Κλωστοϋφαντουργία «Πεταλούδα – DMC») εντυπωσιάστηκε τόσο, που του πρότεινε (και για λόγους εμπορικού ανταγωνισμού) να παρουσιάσει μία εκπομπή του τότε -πανελλήνιας εμβέλειας- Ραδιοφωνικού Σταθμού (Ε.Ι.Ρ.), από την οποία αναδείχτηκαν πολλά νέα ταλέντα. Ως κονφερασιέ απασχολήθηκε κυρίως στο κέντρο διασκέδασης «Green Park», παράλληλα με άλλους συναδέλφους του, όπως ο Ίκαρος Κανελλόπουλος, ο Γιώργος Οικονομίδης, ο Λάμπρος Ζούνης κ.α. Μετά τη δημιουργία της ελληνικής τηλεόρασης, ο Αθηναίος παρουσίασε και εκεί διάφορες μουσικές εκπομπές και τηλεπαιχνίδια.
Αποστολία Ιωάννου

Η Αποστολία Ιωάννου (γεννηθείσα στις 31 Αυγούστου του 1979), είναι Ελληνίδα αθλήτρια της συγχρονισμένης κολύμβησης η οποία αγωνίστηκε στους Ολυμπιακούς Αγώνες 2004 στην Αθήνα. Πλέον έχει αποσυρθεί.
Ελευθερία Φτούλη

Η Ελευθερία Φτούλη (γεννηθείσα στις 4 Ιουλίου 1981) είναι Ελληνίδα αθλήτρια της συγχρονισμένης κολύμβησης. Αγωνίστηκε στο διπλό γυναικών στους Θερινούς Ολυμπιακούς Αγώνες 2004. Πλέον έχει αποσυρθεί. Ανήκε στον Πανελλήνιο Γυμναστικό Σύλλογο.
Αγλαΐα Αναστασίου

Η Αγλαΐα Αναστασίου (γεννημένη στις 28 Φεβρουαρίου 1986) είναι ελληνίδα αθλήτρια της συγχρονισμένης κολύμβησης, η οποία αγωνίστηκε στους Θερινούς Ολυμπιακούς Αγώνες 2004 στην Αθήνα. Πλέον έχει αποσυρθεί.
Ευφροσύνη Γουδά

Η Ευφροσύνη Γουδά (γεννημένη στις 15 Σεπτεμβρίου 1984) είναι Ελληνίδα αθλήτρια της συγχρονισμένης κολύμβησης. Αγωνίστηκε στους Θερινούς Ολυμπιακούς Αγώνες 2004. Πλέον έχει αποσυρθεί.
Τουρκεστάν

δεξιά|μικρογραφία|300x300εσ| Χάρτης που δείχνει την κατανομή των τουρκικών φύλων από τον 11ο αιώνα
Το Τουρκεστάν (ή και Τουρκιστάν, κυριολεκτικά "γη των Τούρκων" στα περσικά), αναφέρεται σε μια περιοχή στην Κεντρική Ασία μεταξύ Σιβηρίας προς βορρά, Ιράν, Αφγανιστάν και Θιβέτ προς νότο, Κασπία Θάλασσα προς τα δυτικά και έρημο Γκόμπι στα ανατολικά. 

Το Τουρκεστάν περιλαμβάνει τα σημερινά κράτη Καζακστάν, Κιργιστάν, Τατζικιστάν, Τουρκμενιστάν, Ουζμπεκιστάν και τμήματα της κινεζικής Σιντσιάνγκ (επίσης γνωστό ως Ανατολικό Τουρκεστάν). Μερικές φορές, τμήματα του βόρειου Αφγανιστάν (επίσης γνωστό ως Αφγανιστάν Τουρκεστάν ) περιλαμβάνονται επίσης στην περιοχή.
Ελένη Γεωργίου

Η Ελένη Γεωργίου (γεννημένη στις 19 Δεκεμβρίου 1985) είναι Ελληνίδα αθλήτρια της συγχρονισμένης κολύμβησης η οποία αγωνίστηκε στους Θερινούς Ολυμπιακούς Αγώνες. Πλέον έχει αποσυρθεί.
Κατερίνα Μπλιάμου

Η Κατερίνα Μπλιάμου (Χρυσό Σερρών, 15 Οκτωβρίου 1982) είναι Ελληνίδα κολυμβήτρια, η οποία ειδικεύεται στο ύπτιο και την ελεύθερη κολύμβηση.

Κέρδισε χάλκινο μετάλλιο στους Μεσογειακούς Αγώνες 2005 και εκπροσώπησε την πατρίδα της στους Ολυμπιακούς Αγώνες 2000 στο Σίδνεϊ.
Λαμπρινή Τσακάλου

Η Λαμπρινή Τσακάλου (γεννήθηκε στις 7 Αυγούστου 1993) είναι Ελληνίδα παίκτρια της χειροσφαίρισης η οποία αγωνίζεται για την σλοβένικη ομάδα ΡΚ Ποντράβκα Κοπρίβνιτσα και την εθνική Ελλάδας.
Τατιάνα Σούσα

Η Τατιάνα Σούσα (γεννηθείσα στις 16 Φεβρουαρίου 1975) είναι Ελληνίδα παίκτρια της χειροσφαίρισης. Αγωνίστηκε στους Θερινούς Ολυμπιακούς Αγώνες 2004 ως μέλος της ελληνικής εθνικής ομάδας.
Στέλλα Γιούπη

Η Στέλλα Γιούπη (γεννηθείσα στις 6 Φεβρουαρίου 1978) είναι Ελληνίδα παίκτρια της χειροσφαίρισης. Αγωνίστηκε στους Θερινούς Ολυμπιακούς Αγώνες 2004 ως μέλος της ελληνικής εθνικής ομάδας.
Αναστασία Πάτσιου

Η Αναστασία Πάτσιου (γεννηθείσα στις 13 Ιουνίου 1983) είναι Ελληνίδα παίκτρια της χειροσφαίρισης. Αγωνίστηκε στους Θερινούς Ολυμπιακούς Αγώνες 2004 ως μέλος της ελληνικής εθνικής ομάδας, και έχει ύψος 1.75 μέτρων.
Άννα Ψαθά

Η Άννα Ψαθά (γεννηθείσα στις 8 Φεβρουαρίου 1975) είναι Ελληνίδα παίκτρια της χειροσφαίρισης. Αγωνίστηκε στους Θερινούς Ολυμπιακούς Αγώνες 2004 ως μέλος της ελληνικής εθνικής ομάδας.
Ελευθερία Μαυρογένη

Η Ελευθερία Μαυρογένη (γεννηθείσα στις 12 Μαΐου 1970) είναι Ελληνίδα παίκτρια της χειροσφαίρισης. Αγωνίστηκε στους Θερινούς Ολυμπιακούς Αγώνες 2004 ως μέλος της ελληνικής εθνικής ομάδας.
Ελένη Πόταρη

Η Ελένη Πόταρη (γεννηθείσα στις 25 Αυγούστου 1982) είναι Ελληνίδα παίκτρια της χειροσφαίρισης. Αγωνίστηκε στους Θερινούς Ολυμπιακούς Αγώνες 2004 ως μέλος της ελληνικής εθνικής ομάδας.
Γεωργία Δωροθέου

Η Γεωργία Δωροθέου (γεννηθείσα στις 20 Οκτωβρίου 1980) είναι Ελληνίδα παίκτρια της χειροσφαίρισης. Αγωνίστηκε στους Θερινούς Ολυμπιακούς Αγώνες 2004 ως μέλος της ελληνικής εθνικής ομάδας.
Έλενα Νικολή

Η Έλενα Νικολή (γεννημένη στις 12 Μαΐου 1982) είναι Ελληνίδα παίκτρια της χειροσφαίρισης. Έχει κερδίσει το ελληνικό πρωτάθλημα έξι φορές, καθώς και το Κύπελλο Ελλάδας (1998-2003). Κέρδισε την τρίτη θέση στους Βαλκανικούς Αγώνες το 2004 και συμμετείχε στην Ολυμπιάδα του 2004. Το 1998 κλήθηκε για πρώτη φορά στην ελληνική εθνική ομάδα χειροσφαίρισης. Έπαιξε στις ακόλουθες ομάδες: Αμαζόνες Άρτας, Αναγέννηση Άρτας, Ορμή Πάτρας.
Βασιλική Σκάρα

Η Βασιλική Σκάρα (γεννηθείσα στις 4 Μαΐου 1973) είναι Ελληνίδα παίκτρια της χειροσφαίρισης. Αγωνίστηκε στους Θερινούς Ολυμπιακούς Αγώνες 2004 ως μέλος της ελληνικής εθνικής ομάδας στην οποία παρέμεινε εως το 2008.
Έχει κατακτήσει 12 πρωταθλήματα Ελλάδας και 10 κύπελλα Ελλάδας με την ομάδα της Αναγέννησης Άρτας.
Το 2018 αναδείχτηκε παγκόσμια πρωταθλήτρια με την Ελληνική εθνική ομάδα του μπίτς χάντμπολ στο τουρνουά που διεξήχθει στο Ντουμπάι και το 2019 αναδείχτηκε (με την ίδια ομάδα) μεσογειονίκης στους μεσογειακούς αγώνες που έγιναν στην Πάτρα.
Σπύρος Μπακάλης

Ο Σπύρος Μπακάλης ηταν αθλητής στίβου του ΠΑΟΚ Θεσσαλονίκης στα 400 μέτρα μετ'εμποδίων. Γεννημένος στον Λαγκαδά Θεσσαλονίκης το 1957, ξεκίνησε τον αθλητισμό το 1972 και σταμάτησε το 1982.. Δυο φορές πανελληνιονίκης, το 1978 και το 1982 . Καθηγητής φυσικής αγωγής στην μέση εκπαίδευση και από το 2014 έχει συνταξιοδοτηθεί. Παντρεμένος με την Μαρία Δανιηλίδου. Έχουν 4 παιδιά: τον Αλέξανδρο, τον Θεοδόση, την Άννα και την Αναστασία.

Κατηγορία:Έλληνες αθλητές δρόμων ταχύτητας
Άρης Λεμπεσόπουλος

Ο Άρης Λεμπεσόπουλος (Αθήνα, 1 Μαΐου 1963) είναι Έλληνας ηθοποιός του θεάτρου, της τηλεόρασης και του κινηματογράφου. Είναι κυρίως γνωστός για τον πρωταγωνιστικό ρόλο του στη δραματική σειρά εποχής του Mega "Η αίθουσα του θρόνου".
Τσαντάλ Αντέρε

Η Τσαντάλ Αντέρε ("Chantal Andere", γεννημένη ως Γιακελίν Τσαντάλ Φερνάντες Αντέρε "Jacqueline Chantal Fernández-Andere", 25 Ιανουαρίου 1972 -) είναι Μεξικανή ηθοποιός και τραγουδίστρια. 

Ως παιδί σπούδασε μπαλέτο και παρακολούθησε μαθήματα ηθοποιίας και τραγουδιού. Μετά από αυτό άρχισε να παίζει σε θέατρο και στη συνέχεια σε τηλεόραση.
Κάρλα Άλβαρες

Η Κάρλα Άλβαρες ("Karla Álvarez ", γεννημένη ως Κάρλα Μερσέντες Άλβαρες Μπάες "Karla Mercedes Álvarez Báez", 15 Οκτωβρίου 1972 - 15 Νοεμβρίου 2013) ήταν Μεξικανή ηθοποιός και μπαλερίνα. 

Αποφοίτησε ως επαγγελματίας χορεύτρια από την Εθνική Σχολή Κλασικού και Σύγχρονου Χορού του Εθνικού Κέντρου Τεχνών και επίσης αποφοίτησε από το Κέντρο Καλλιτεχνικής Εκπαίδευσης της Televisa. Ξεκίνησε την καριέρα της ως ηθοποιός το 1992, στην τηλενουβέλα "María Mercedes"

Ήταν παντρεμένη με τον ηθοποιό Αλέξις Αγιάλα από το 1994 μέχρι το 1995. Το 2004 παντρεύτηκε τον Αντόνιο Ντ'Αγκοστίνο και μαζί απέκτησαν 2 παιδιά.

Πέθανε στο σπίτι της στις 15 Νοεμβρίου 2013 σε ηλικία 41 ετών. Το 2017 αποκαλύφθηκε ότι η αιτία του θανάτου της, ήταν οξεία αναπνευστική ανεπάρκεια που σχετίζεται με ιογενή πνευμονία και δεν οφειλόταν σε καρδιοαναπνευστική ανακοπή που προκλήθηκε από βουλιμία και ανορεξία, όπως υποδεικνύεται κατά το χρόνο του θανάτου του.
Μιχαέλα Μιχαλοπούλου

Η Μιχαέλα Μιχαλοπούλου (γεννηθείσα στις 20 Απριλίου 1980) είναι Ελληνίδα παίκτρια της χειροσφαίρισης. Αγωνίστηκε για την ελληνική εθνική ομάδα στους Θερινούς Ολυμπιακούς Αγώνες 2004.